Baltimore Ravens

Lagets navn

Navnet "Ravens" var inspirert av Edgar Allan Poes dikt The Raven. Navnet ble valgt etter en avstemning med totalt 33 288 stemmer og er til ære for Poe som tilbrakte den tidligere delen av karrieren sin i Baltimore, og er begravd der. Baltimore Sun rapporterte også at tilhengere "liked the tie-in with the other birds in town, the Orioles, and found it easy to visualize a tough, menacing black bird."

Bakgrunn

Etter den kontroversielle flyttingen av Colts til Indianapolis ble det flere ganger forsøkt å stifte et nytt NFL-lag i Baltimore. I 1993, i forkant av ligautvidelsen i 1995, var byen sett på som en favorittkandidat, bak St. Louis, til å få en av de to nye franchisene. Ligaen og lageiere var bekymret for potensielle rettstvister på grunn av konflikter mellom rivaliserende budgrupper dersom St. Louis fikk en franchise, og i oktober ble Charlotte, Nord-Carolina den første byen som ble valgt. Flere uker senere hadde Baltimores bud for en franchise - under navnet Baltimore Bombers til ære for de lokalproduserte Martin B-26 Marauder-flyene - tre eierskapsgrupper klare og en økonomisk pakke fra staten som inkluderte et $200 millioner rentefritt stadion og tillatelse til å ta opp til $80 millioner for personlige setelisenser. Det var istedenfor Jacksonville, Florida som fikk en franchise til tross for at byen hadde et mindre TV-marked og at byen hadde trukket sitt bud i løpet av sommeren og komt tilbake etter at da kommisjonær Paul Tagliabue oppfordret dem til det. Til tross for at ligaen nektet for favorisering av noen byer over andre ble det rapportert at Taglibue og hans gode venn og eier av Washington Redskins Jack Kent Cooke hadde snakt ut mot Baltimore på grunn av byens nærhet til Washington, D.C., og at Taglibue hadde brukt komiteens første avstemningssystem for å hindre ligaeierne å stemme for Baltimore. Dette resulterte i mye kritikk fra publikum, og Baltimore Sun beskrev Taglibue som "Anybody But Baltimore". Guvernøren i Maryland William Donald Schaefer sa i etterkant at Taglibue hadde skrytt av Baltimore og de foreslåtte eierne, mens han bak lukkede dører jobbet mot Baltimores bud.
Innen mai 1994 hadde eieren av Baltimore Orioles, Peter Angelos, samlet en ny gruppe investorer, inkludert forfatter Tom Clancy, til å by på lag hvis eiere hadde uttrykt et ønske om å flytte. Angelos fant en mulig partner i Georgia Frontiere, som var åpen til å flytte Los Angeles Rams til Baltimore. Jack Kent Coke var mot flyttingen, da han hadde planer om å bygge Redskins sitt nye stadion i Laurel, Maryland, nært nok Baltimore til å dempe interessen for å få inn en ny franchise til byen. Dette førte til krangling mellom Cooke og Angelos, som anklaget Cooke for å være en "carpetbagger". Ligaen overtalte eventuelt Rams' president John Shaw til å flytte til St. Louis istedenfor, som ledet til rykter om at Tagliabue nok en gang jobbet mot at Baltimore skulle få en franchise, noe Tagliabue benektet. I respons til sinnet i Baltimore, inkludert guvernør Schaefers trussel om å annonsere på høyttalere nøyaktig hvor Tagliabue befant seg i Camden Yards når han var på en Baltimore Orioles-kamp, uttalte Tagliabue at Baltimore heller kunne bruke pengepakken fra staten på å bygge et nytt museum. Etter dette la Angelos inn et avslått bud på $200 millioner om å flytte Tampa Bay Buccaneers til Baltimore.
Etter flere mislykkede forsøk på å få en ny franchise så byen på muligheten om å overta Cleveland Browns, da eieren Art Modell hadde økonomiske problemer og hadde et dårlig forhold til byen Cleveland over nødvendige oppussinger på lagets stadion.

Nytt lag

Den 6. november 1995 annonserte Modell sin plan om å flytte laget fra Cleveland til Baltimore det følgende året. Den påfølgende kontroversen var over da representanter fra Cleveland og NFL ble enige 8. februar 1996. Tagliabue lovet Cleveland at byen skulle få et NFL-lag, enten et helt nytt lag eller at et lag ble flyttet innen 1999. Avtalen bestemte også at Browns sitt navn, farger, uniform og historie ville forbli i Cleveland, inkludert tidligere seiere og tilknytninger til Pro Football Hall of Fame. Modells lag i Baltimore, som beholdt alle spillerkontraktene, ville fremstå som et nytt lag, en ny franchise. Det var derimot ikke alle spillerne eller ansatte som ble med til Baltimore.
Etter flyttingen ansatte Modell Ted Marchibroda som hovedtrener for sitt nye lag i Baltimore. Marchibroda var allerede velkjent etter å ha vært hovedtrener for Baltimore Colts på 70-tallet og Indianapolis Colts på 90-tallet. Ozzie Newsome, som var tight end for Browns i flere sesonger, tok jobben som Director of Football Operations. Han ble senere forfremmet til vise-president/General Manager.
Hjemmebanen for Ravens de første to sesongene var i Baltimores Memorial Stadium, som tidligere hadde vært hjemmebane for Baltimore Colts, Baltimore Orioles og Canadian Football League-laget Baltimore Stallions. Ravens flyttet til sitt nye stadion, nå kjent som M&T Bank Stadium ved siden av Camden Yards i 1998.

Tidlige år og Ted Marchibroda-perioden(1996–1998)

Under NFL Draft i 1996 draftet Ravens, som hadde to picks i første runde, offensive tackle Jonathan Ogden som #4 totalt og linebacker Ray Lewis som #26 totalt. Både Ogden og Lewis spilte for Ravens i hele sin profesjonelle karriere og ble innlemmet i Pro Football Hall of Fame.
I 1996 vant Ravens sin åpningskamp mot Oakland Raiders, men fullførte sesongen 4-12 til tross for at Michael Jackson ledet ligaen med 14 touchdown catches.
1998 markerte åpningen av et helt nytt stadion for Ravens, nå kjent som M&T Bank Stadium. Det originale navnet på stadionet var "PSINet Stadium". Samme år forlot quarterback Vinny Testaverde laget til fordel for New York Jets før 1998-sesongen og ble erstattet av Jim Harbaugh fra Indianapolis Colts, og senere Eric Zeier. Cornerbacken Rod Woodson ble med i Ravens etter en vellykket periode i Pittsburgh Steelers, og Priest Holmes fikk sin karrieres første spilleminutter og endte sesongen med 1 000 rushing yards. Ravens fullførte sesongen 6-10.

Brian Billick-perioden og lagets første seier i Super Bowl (1999–2007)

Etter tre tapende sesonger på rad ble Marchibroda byttet ut med Brian Billick som hovedtrener før 1999-sesongen. Billick hadde vært Offensive Coordinator for Minnesota Vikings sesongen før. Quarterback Tony Banks kom til Baltimore fra St. Louis Rams og hadde den beste sesongen i sin karriere med 17 touchdown passes og en pass rating på 81,2. Qadry Ismail ble også med og hadde en 1 000-yard sesong. Ravens slet til å begynne med og var 4-7 etter 11 uker, men fullførte sesongen 8-8.
På grunn av økonomiske problemer for organisasjonen bestemte NFL at Modell måtte begynne salget av franchisen. Den 27. mars 2000 godkjente NFL-eiere salget av 49% av Ravens til Steve Bisciotti. Avtalen inkluderte muligheten for Bisciotti til å kjøpe de gjenværende 51 for $325 millioner i 2004 fra Art Modell. Den 9. april 2004 godkjente NFL Bisciotti sitt kjøp av hovedandelen av klubben.
Banks delte spilletid med Trent Dilfer i 2000-sesongen. Begge spillerne hadde gode resultater (og nykommer Jamal Lewis' 1 364 rushing yards hjalp) men det var forsvaret som endte opp med å bli best kjent og reddet en offensive line som ofte hadde problemer i løpet av sesongen. Ray Lewis ble utpekt som Defensive Player of the Year. To av hans lagkamerater, Sam Adams og Rod Woodson ble utvalgt til Pro Bowl. Baltimore startet sesongen sterkt og gikk 5-1, men fikk problemer i midten av sesongen og på et punkt gikk de femten kamper uten å score en touchdown. Laget vant derimot sine siste syv kamper og avsluttet sesongen 12-4, og nådde sluttspillet for første gang.
I løpet av 2000-sesongen satte Ravens sitt forsvar to merkbare NFL-rekorder. De slapp kun inn 165 poeng totalt, og slo Chicago Bears sin rekord fra 1986 på 187 poeng for 16-kampers sesong, som var den gamle rekorden.
Siden divisjonsrivalen Tennessee Titans avsluttet sesongen 13-3, måtte Ravens spille i Wild Card-runden. De dominerte Denver Broncos 21-3 i sin første kamp. I divisjonssluttspillet spilte de borte mot Tennessee. Lagene gikk uavgjort 10-10 inn i fjerde kvarter, da et field goal-forsøk fra Al Del Greco ble blokkert og returnert for en touchdown av Anthony Mitchell, og en interception av Ray Lewis ledet til en touchdown som ga Baltimore seieren 24-10. Ravens gikk videre til AFC Championship mot Oakland Raiders. Shannon Sharpes 96-yard touchdown tidlig i andre kvarter fulgt av at Raiders sin quarterback Rich Gannon førte eventuelt til enkel seier 16-3 for Ravens.
Baltimore reiste så til Tampa for Super Bowl XXXV mot New York Giants, hvor Ravens sitt forsvar skaffet dem seieren. De fikk fire sacks og fem turnovers, hvor en var en interception fra Kerry Collins som førte til en touchdown av Duane Starks. Giants sitt eneste poeng kom fra en kickoff return fra Ron Dixon for en touchdown; Ravens svarte umiddelbart med en return av Jermaine Lewis. Ravens ble Super Bowl-mestere med en 34-7 seier, og ble da det tredje Wild Card-laget i ligaens historie som vant Super Bowl.
I 2001 forsøkte Ravens å forsvare tittelen sin med Elvis Grbac som sin nye startende quarterback, men Jamal Lewis pådro seg en skade i første dagen av treningsleiren som plasserte han på reservelistene for sesongen, og en svak offensive line hindret lagets sjanser. Etter å ha startet 3-3 slo laget Minnesota Vikings i den siste uken for å få en wild card-plass etter å ha gått 10-6. I første runde vant Ravens 20-3 over Miami Dolphins hvor laget fikk tre turnovers og 347 yards mot Miami sine 151. I divisjonssluttspillet tapte Ravens 27-10 mot Pittsburgh Steelers etter at Grbac kastet tre interceptions.
Baltimore fikk problemer med lønnstaket i forkant av 2002-sesongen og ble nødt til å kvitte seg med noen av de viktigere spillerne. I NFL Draft i 2002 valgte laget Ed Reed som #24 totalt, som etter hvert ble en av de beste safetyene i NFLs historie og nådde ni Pro Bowls før han forlot Ravens til fordel for Houston Texans i 2013.
I 2003 draftet Ravens sin nye quarterback Kyle Boller, men han ble skadet halvveis inn i sesongen og erstattet av Anthony Wright. Jamal Lewis rushet 2 066 yards i sesongen (inkludert en rekord på 295 yards i én kamp mot Cleveland Browns den 14. september). Etter å ha gått 10-6 vant Baltimore sin første divisjonstittel i AFC North.
Ray Lewis ble utpekt som Defensive Player of the Year for andre gang i sin karriere.
I april 2003 solgte Art Modell 49% av laget til Steve Bisciotti, en lokal forretningsmann. Etter sesongen solgte Modell resten av laget til Bisciotti, etter over 40 år som en eier av en NFL-franchise.
For første gang i franchisens historie begynte Ravens i 2006 en sesong med fire seiere på rad under quarterback Steve McNair. Etter svake resultater fra lagets offensive line i midten av sesongen fikk Offensive Coordinator Jim Fassell sparken i syvende uke. Billick styrte angrepet ut sesongen og ledet laget til en seiersrekke på fem kamper før de tapte mot Cincinnati Bengals i uke 13. Ravens avsluttet sesongen 13-3, franchisens beste resultat så langt, og vant divisjonstittelen i AFC North. De møtte så Indianapolis Colts i sluttspillet, i et historisk møte mellom det nåværende og tidligere Baltimore-laget, hvor Ravens tapte 15-6. Colts vant Super Bowl i 2006.
Etter en relativt sterk 2006-sesong avsluttet Ravens med et skuffende resultat i 2007, 5-11. Etter et 22-16 tap mot Miami Dolphins, som da ikke hadde vunnet en eneste kamp i sesongen, den 16. desember, som førte til at Billick fikk sparken på nyttårsdagen, en dag etter seriespillet var over. Han ble erstattet av John Harbaugh, Special Teams Coach for Philadelphia Eagles.

John Harbaugh/Joe Flacco-perioden; andre Super Bowl (2008–2018)

Med John Harbaugh i sin første sesong som hovedtrener og Joe Flacco som quarterback overgikk Ravens forventninger og nådde sluttspillet som et Wild Card i 2008. Baltimore slo Miami 27-9 i Dolphin Stadium den 4. januar 2009 i wild card-kampen. Seks dager senere vant Ravens mot Titans 13-10, men tapte i neste runde 23-14 mot Steelers den 18. januar 2009.
Året etter, i 2009 kom Ravens igjen til sluttspillet som et wild card-lag, hvor de møtte og slo Patriots i første runde, men nådde ikke AFC Championship etter et nederlag 20-3 mot Indianapolis Colts i divisjonssluttspillet uken etter.
Baltimore nådde sluttspillet som et wild card-lag for tredje gang i 2010, hvor de knuste Kansas City Chiefs 30-7 i første runde, men som i fjoråret tapte de i neste runde mot Pittsburgh Steelers i NFL-sesongen 2010|Pittsburgh Steelers 24-31.
I første uke av 2011-sesongen tok Ravens imot erkerivalene Pittsburgh Steelers og endte opp med å knuse dem 35-7, Ravens sin første seier mot Steelers med Ben Roethlisburger.
Ravens nådde sluttspillet som andre seed i AFC etter et sesongresultat på 12-4, og vant divisjonstittelen over Pittsburgh etter en tie breaker. Etter å ha slått Houston Texans i divisjonssluttspillet tapte Ravens mot New England Patriots 23-20 i AFC Championship Game.
2012
Terrell Suggs skadet seg i en basketballkamp i før 2012-sesongen og kunne ikke stille til kamp før flere uker inn i sesongen. Til tross for det klarte Ravens å vinne divisjonen sin med et sesongresultat på 10-6, men fikk fjerde seed for sluttspillet og måtte spille i Wild Card-runden. Ravens møtte Indianapolis Colts på hjemmebane (Ray Lewis sin siste hjemmekamp) og vant 24-9, før de spilte mot Denver Broncos på bortebane i en kamp som endte 38-35 i Baltimores favør etter to ekstraomganger. Ravens vant sin andre conference-tittel da de møtte New England Patriots og vant 28-13.
Super Bowl XLVII ble spilt 3. februar 2013 mot San Francisco 49ers. Etter at Ravens bygget opp en ledelse på 22 poeng (28-6) innen tredje kvarter førte et strømbrudd på stadionet til at kampen ble satt på pause i 34 minutter (som ga kampen kallenavnet "Blackout Bowl"). Etter at kampen startet igjen utlignet San Francisco til 28-23 før fjerde kvarter. Mot slutten av fjerde kvarter satt Ravens på 5-poengs ledelse hvor 49ers hadde ballen like før kampens 2-minute-warning, men endte opp med en turnover etter downs. Ravens avsluttet kampen med å ta en safety for å beholde ledelsen og vinne Super Bowl. Baltimores quarterback Joe Flacco som fullførte 22 av 33 pasninger for 287 yards og 3 touchdowns ble utnevnt til kampens MVP.
2013 var lagets første sesong uten Ray Lewis. Ravens klarte ikke leve opp til forventningene etter fjorårets Super Bowl-seier, og kvalifiserte seg ikke til sluttspillet for første gang siden 2007.
Den 27. januar 2014 ansatte Ravens tidligere hovedtrener for Houston Texans Gary Kubiak som ny Offensive Coordinator etter at Jim Caldwell tok stillingen som hovedtrener med Detroit Lions. Den 15. februar 2014 ble running back Ray Rice og hans forlovede, Janay Palmer, arrestert etter et slagsmål i Revel Atlantic City i Atlantic City, New Jersey. Etter at TMZ publiserte en video som viste Rice som dro Palmer ut av en heis og slo henne bevistløs ble han suspendert fra de to første kampene av 2014-sesongen den 25. juli 2014, som førte til mye kritikk mot NFL.
Baltimore Ravens tapte sin første kamp den 7. september mot Cincinnati Bengals 23-16. Dagen etter, den 8. september, publiserte TMZ enda en video som klart viste at Rice slo Palmer. Baltimore Ravens avsluttet Rice sin kontrakt, som også senere ble suspendert på ubestemt tid av NFL. Til tross for å ha startet sesongen med et tap hadde laget fremdeles en sjanse til å nå sluttspillet som et wild card-lag før sesongens siste kamp, hjemme mot Cleveland Browns, hvor Ravens kom tilbake fra 10-3 ved starten til å vinne kampen 20-10. I sluttspillet vant Ravens 30-17 mot divisjonsrivalene Pittsburgh Steelers i Wild Card-runden, men tapte mot New England Patriots 35-31 i divisjonsrunden.
2015-sesongen markerte lagets 20. år i NFL, som Ravens feiret med en ekstra logo på uniformene gjennom sesongen. Der var høye forventninger til Ravens etter fjorårets sesong, især deres siste kamp mot Patriots i sluttspillet, men laget mistet flere viktige spillere som Joe Flacco, Justin Forsett, Terrell Suggs, Steve Smith Sr. og Eugene Monroe til skader. Sesongen endte opp med å være den først negative sesongen i John Harbaugh-Flacco-perioden. Den neste sesongen så en liten bedring, fra 5-11 til 8-11, men for andre året på rad klarte ikke Ravens å kvalifisere seg til sluttspillet, som var første gang laget hadde gått glipp av to sluttspill på rad siden 2004-2005. Sesongen etter endte 9-7, og ble det tredje året på rad hvor Ravens ikke nådde sluttspillet, som ikke hadde skjedd siden de tre første årene i lagets historie (1996-1998.

Lamar Jackson-perioden (2018-nå)

Ravens draftet quarterback Lamar Jackson som #32 totalt under NFL Draft i 2018. Ravens lå midt på tabellen da Jackson tok over som startende QB etter at Flacco ble satt på reservelistene med en hofteskade. Laget vant seks av de neste syv kampene, og fullførte sesongen 10-6 og tok divisjonstittelen i AFC North for første gang siden 2012, og nådde sluttspillet for første gang siden 2014. Ravens tapte derimot i Wild Card-runden av sluttspillet mot Chargers med Jackson som startende quarterback, som da ble den yngste quarterbacken i historien til å spille i en sluttspillkamp.
Etter sesongen var over sluttet Ozzie Newsome som lagets General Manager, og ble erstattet av assistenten Eric DeCosta.
Den 13. februar 2019 ble Ravens enige med Denver Broncos om å bytte Joe Flacco til dem for et pick i fjerde runde av NFL Draft i 2019. Byttehandelen ble offisiell da det nye ligaåret startet den 13. mars.

Pittsburgh Steelers

Baltimores største rivaler er uten tvil Pittsburgh Steelers. De to lagene er basert en fem timers kjøretur fra hverandre, og er begge kjent for sin fysiske spillestil. De møtes to ganger i året i AFC North, og har møttes fire ganger i sluttspillet. Kamper mellom de to lagene er ofte veldig nære, og de fleste gangene de har møttes de siste fem årene har kampene endt med 3 eller færre poeng i forskjell.

Indianapolis Colts

Hvor rivaliseringen mellom Ravens og Steelers bygger på gjensidig respekt er Ravens sin feide med Indianapolis Colts basert på et hat mot selve organisasjonen. Dette skyldes at Robert Irsay, som da var eieren av Colts, ble tvunget til å snike Colts ut av Baltimore og til Indianapolis. I Ravens sine hjemmekamper blir Colts referert til som "Away" eller "Indy". På høyttalerne blir Colts ofte referert til som "the Indianapolis Professional Football Team", men under en kamp 6. januar 2013 i M&T Bank Stadium ble Colts referert til som "Colts". Indianapolis har vunnet 9 av 13 kamper de to lagene har spilt mot hverandre, og 2 av 3 kamper i sluttspillene.

Andre rivaler i AFC North

Ravens har også feider med divisjonsmotstanderne med Cleveland Browns og Cincinnati Bengals.
Rivaliseringen med BRowns har vært veldig ensidig; Baltimore har vunnet 27 av 36 kamper mot Cleveland. Rivaliseringen med Cincinnati har vært mindre ensidig og de to lagene lå uavgjort med 23 seiere hver etter 2018-sesongen.

New England Patriots

Ravens møtte New England Patriots for første gang i 1996, men feiden startet først i 2007 etter et bittert nederlag (27-24) i en sesong hvor Patriots vant alle kampene utenom Super Bowl. Rivaliseringen eskalerte i 2009 da Patriots slo Ravens 27-21 i en kamp som involverte en konfrontasjon mellom Patriots quarterback Tom Brady og Ravens linebacker Terrell Suggs. De to fortsatte å kritisere hverandre i media etter kampen. De to møttes igjen i Wild Card-kampen i 2009 og vant da 33-14; Ravens hadde over 250 rushing yards i kampen.
Ravens møtte Patriots i uke 6 i 2010-sesongen og endte opp med å tape 23-20 på ekstraomganger. En takling av Patriots safety Brandon Meriweather mot tight end Todd Heap ble kontroversiell da taklingen var mot hjelmen.
Rivalene møttes igjen for tredje sesong på rad i AFC Championship Game i 2011, hvor Ravens igjen tapte 23-20. Ravens tok ledelsen 20-16 i fjerde kvarter, men Patriots quarterback Tom Brady scoret en touchdown med 11 minutter igjen som gav Patriots ledelsen 23-20, som også ble stillingen ved kampslutt. Ravens hadde sjansen til å utligne og tvinge kampen inn i ekstraomganger med et field goal i kampens siste øyeblikk, men Billy Cundiff bommet, og Patriots gikk videre til Super Bowl XLVI.
Ravens sin første seier mot Patriots i seriespill kom den 23. september 2012. Det var en følelsesladet kamp da Torrey Smith stilte til start til tross for at broren hans døde i en motorsykkelulykke kvelden før. Smith fikk to touchdowns i en kamp som gikk frem og tilbake; Ravens utlignet fra 13-0 til 14-13 i den først halvtimen, men Patriots scoret i slutten av det andre kvarteret og tok ledelsen 20-14. Ledelsen ble byttet to ganger i tredje kvarter, og Patriots ledet 30-21 i fjerde før Ravens scoret på Smiths andre touchdown. Kampen ble avsluttet med et 27-yard field goal fra Ravens' Justin Tucker som gav Baltimore seieren. Det var noe kritikk rettet mot erstatningsdommerene som førte til kontrovers da Bill Belichick grep tak i en av dommerne mens de var på vei av banen, som ledet til en bot på $50 000 senere i uken.
De to lagene møttes i sluttspillet igjen 20. januar 2013 hvor Ravens vant 28-13. Patriots ledet 13-7 til halftime, men Ravens sitt forsvar slapp ikke gjennom noen poeng i den andre halvdelen av kampen. Det var første gang noensinne at Tom Brady tapte en kamp på hjemmebane etter å ha hatt ledelsen ved halftime, og den først gangen et bortelag slo Patriots i AFC Championship Game.
Den 22. desember 2013 møttes lagene i uke 16 av seriespillet, hvor Patriots knuste Ravens 41-7.
Ravens møtte Patriots igjen 10. januar 2015 i divisjonsrunden i sluttspillet. Ravens stilte med en sterk offensive line og ledet kampen med 14 poeng to ganger i løpet av kampen. Brady klarte allikevel å gi Patriots ledelsen 35-31 i slutten av fjerde kvarter. Ravens hadde en siste sjanse da Joe Flacco ledet et drive til Patriots side av banen med under 2 minutter igjen av kampen, men en interception førte til at Patriots kunne avslutte kampen med en seier.

Kontroversiell logo

Lagens første logo som ble brukt fra 1996 til 98 viste en ravn med utspredte vinger fra et skjold som viste bokstaven B, med ordet Ravens over og kløverbladkors under. Fourth Circuit Court of Appeals bekreftet en jurykjennelse om at logoen krenket opphavsretten til Frederick E. Bouchat, en amatørkunstner og sikkerhetsvakt i Maryland, men mente ikke at han var berettiget til mer enn 3 dollar i erstatning fra NFL.
Bouchat hadde sendt inn sitt design til Maryland Stadium Authority på faks etter han fant ut at Baltimore skulle få et NFL-lag. Han ble ikke kreditert for designet da logoen ble annonsert. Bouchat saksøkte laget og påstod at det var han som hadde designet emblemet; representanter for laget hevdet at logoen hadde blitt designet av dem. En rettskjennelse støttet Bouchat da de mente at Modell hadde tilgang til Bouchets verk. Faksen hadde blitt sendt til John Moag, som var på styret for Maryland Stadium Authority, som hadde kontor i samme bygg som Modell. Bouchat endte opp med å ikke få økonomisk kompensasjon for skadene.
Baltimore Sun avholdt en avstemning med tre nye designer for logoen, hvor resultatet var et ravnehode i profil. Art Modell annonserte at han ville bruke logoen, men hadde lyst til at bokstaven B skulle inkluderes i designet. Den nye logoen, som ble introdusert i 1999, var av nettopp det, et ravnehode i profil med bokstaven B på seg. Den sekundære logoen er et skjold til ære for Baltimores historiske heraldikk, og inkluderer Calvert og Crossland-emblemer (som også brukes i flaggene for Maryland og Baltimore) samt bokstavene B og R.

Uniformer

Designet for Ravens sine uniformer har stort sett vært uendret siden lagets første sesong i 1996. Art Modell innrømte til ESPNs Roy Firestone at lagets farger, som ble introdusert tidlig i 1996, var inspirert av Northwestern Wildcats sin drømmesesong i 1995. Hjelmene er sorte med lilla striper som strekker seg opp fra ansiktsmasken til kronen. Spillerne har vanligvis på seg lilla skjorter i hjemmekamper og hvite i bortekamper. I 1996 hadde laget sorte bukser med en stor hvit stripe i alle kampene.
I 1997 gikk Ravens for en mer tradisjonell NFL-uniform, hvite bukser med sorte og lilla striper og skjorter med en annerledes skrifttype for nummerene. De hvite buksene ble brukt sammen med både borte- og hjemmeskjortene. Borteuniforment (hvite bukser og hvite skjorter) ble brukt under Super Bowl XXXV, ved slutten av 2000-sesongen.
I 2002-sesongen begynte Ravens tradisjonen med å ha hvite skjorter på for den første hjemmekampen, og til tider andre kamper i sesongen som hadde avspark klokken 13:00. Siden John Harbaugh ble Head Coach i 2008 har laget også brukt de hvite skjortene når de har spilt hjemme i sesongoppkjøringen.
I november 2004 introduserte laget et alternativt uniformdesign med sorte skjorter og sorte bukser, samt sorte sokker. Den helt sorte uniformen ble først brukt i en hjemmekamp mot Cleveland Browns i en kamp som fikk kallenavnet "Pitch Black Night", og resulterte i en seier for Ravens. Uniformen har siden blitt brukt i viktige kamper og tidvis i kamper som blir sendt nasjonalt i beste sendetid.
Ravens begynte å bruke sorte bukser med de hvite skjortene igjen i 2008. Den 7. desember 2008 under en Sunday Night Football-kamp mot Washington Redskins introduserte Ravens en ny kombinasjon, sorte skjorter med hvite bukser, visstnok fordi John Harbaugh ikke likte hvordan den helt sorte uniformen så ut. Ravens brukte igjen den helt sorte uniformen i en kamp mot New Orleans Saints den 19. desember 2010.
Siden 2010 har Ravens brukt de sorte skjortene minst to ganger hver sesong. Fra 2011 til 2013 og igjen i 2015 brukte de den helt sorte uniformen en gang og den sorte og hvite en gang. I 2014 og 2016 brukte de helt sorte uniformer begge gangende de brukte alternative uniformer. I 2017 brukte de helt sorte uniformer to ganger, og sort på hvit en gang (til tross for at ligaen egentlig har bestemt at lag kan bruke alternative uniformer maks to ganger per sesong).
Den 5. desember 2010 gikk Ravens tilbake til sorte bukser med lilla skjorter i en kamp mot Pittsburgh Steelers under NBCs Sunday Night Football. Ravens tapte kampen 13-10. De brukte den same uniformen igjen i en kamp mot Cleveland Browns den 24. desember 2011 hvor de vant 20-14. Denne kombinasjonen ble brukt en tredje gang mot Houston Texans den 15. januar 2012 i sluttspillet, hvor de vant 20-13, og igjen 6. januar 2013 i Wild Card-kampen i sluttspillet i det som skulle bli Ray Lewis sin siste hjemmekamp, hvor de slo Indianapolis Colts 24-9.
Den 20. desember 2015 tok laget i bruk gullfargede bukser for første gang, sammen med vanlige lilla skjorter i en kamp mot Kansas City Chiefs. Selv om gull er en av lagets offisielle farger fikk lagene overveldende negativ respons på sosiale medier fra både tilhengere av laget og andre lag, med noen sammenligninger til rivalene Pittsburgh Steelers sine bukser, og sennep.
I 2015-sesongen ble NFL Color Rush annonsert hvor lag skulle bruke stort sett ensfargede uniformer i noen kamper i beste sendetid. Det var meningen at dette skulle skje i tre kamper den sesongen; alle kampene skulle være på Thursday Night Football og begge de involverte lagene skulle bruke dem. Den følgende sesongen offentliggjorde ligaen uniformer for alle de 32 lagene og annonserte at de skulle brukes i alle Thursday Night-kampene det året, samt i julekampene. Ravens hadde en Thursday Night-kamp i 2016; de brukte sin helt lilla Color Rush-uniform og vant 28-7 over divisjonsrivalene Cleveland Browns. De hadde enda en Thursday Night-kamp den følgende sesongen hvor de brukte den samme uniformen i en kamp mot Miami Dolphins hvor de vant 40-0. I julekampen i 2016 mot Pittsburgh Steelers brukte Ravens sine vanlige helt hvite uniformer, mens rivalene brukte Color Rush-uniformen.
Den 13. september 2018 debuterte Ravens en ny uniform i en bortekamp mot Cincinnati Bengals, med hvite skjorter og lilla bukser. De lilla buksene er lignende de som ble brukt for Color Rush, men har sidestriper i sort og hvitt; Color Rush-uniformene hadde sidestriper i gull og hvitt. Den 21. oktober mot New Orleans Saints brukte Ravens de nye lilla buksene med den vanlige lilla uniformen. I sesongfinalen mot Cleveland Browns den 30. desember brukte Ravens den sorte uniformen med lilla bukser.

Musikkorps

Lagets musikkorps heter Baltimore's Marching Ravens. De begynte som Colts sitt musikkorps og har eksistert kontinuerlig siden 7. september 1947. De var med i kampanjen for å få et fotballag tilbake til Baltimore etter at Colts flyttet. Siden de ble værende i Baltimore etter at Colts flyttet har de fått kallenavnet "the band that would not die" og var emnet i en episode av ESPNs 30 for 30. Washington Redskins er det eneste andre laget i NFL som har et eget musikkorps.

Pensjonerte numre

Ravens har ingen offisielle pensjonerte numre. Nummeret 19 blir derimot ikke utstedet ut av respekt for Baltimore Colts sin quarterback Johnny Unitas, utenom for Scott Mitchell i hans ene sesong med laget 1999.
I tillegg har nummerene 75, 52, og  20, til ære for henholdsvis Jonathan Ogden, Ray Lewis, og Ed Reed ikke blitt utdelt siden de tre pensjonerte seg fra amerikansk fotball

Draft picks i første runde

Baltimore Ravens hadde sitt første draft i 1996 hvor de valgte offensive lineman fra UCLA Jonathan Ogden, som nå er i Pro Football Hall of Fame og ble valgt til Pro Bowl 11 ganger. De valgte også Ray Lewis med pick #26. I både 1996 og 2000 hadde Ravens to picks i første runde, men i 2004 hadde de ingen. I lagets historie har de draftet 4 offensive linemen, 3 linebackers, 2 wide receivers, 2 cornerbacks, 2 quarterbacks, 1 running back, tight end, safety, og defensive tackle. Ravens sine draft picks i første runde har blitt utvalgt til Pro Bowl kombinert 60 ganger. Pro-Bowl appearances from their first-round draft picks.

Media

Ravens har en avtale med radiostasjonene WIYY (98 Rock) og WBAL 1090 AM, begge eid av Hearst Television, med Gerry Sandusky (sportsreporter for WBAL-TV siden 1988) som hovedkommentator, og analytikerne Dennis Pitta (Baltimore Ravens TE 2010–2016) og Jarret Johnson (Baltimore Ravens LB 2003–2011).
WBAL-TV sender også sesongoppkjøringskamper og programmer produsert av laget gjennom sesongen. Programmene blir syndikert til WJLA-TV i Washington, WGAL i Harrisburg–Lebanon–York–Lancaster, Pennsylvania-markedene, og ble frem til 2017 sendt i resten av regionen av CSN Mid-Atlantic. I januar 2017 annonserte Ravens at de hadde avsluttet kontrakten med CSN Mid-Atlantic da nettverket hadde kuttet ned på dekningen av andre lag i regionen til fordel for mer fokus på Washington Capitals og Washington Wizards - hvis kamper blir sendt på CSN Mid-Atlantic og hvis eier har en andel i nettverket. Laget annonserte at de skulle finne en ny partner; frem til 2010 var det MASN som holdt rettighetene.
Ravens sine seriespillkamper blir vanligvis sendt på WJZ-TV som en del av CBS sine rettigheter til AFC, men kampene blir av og til sendt på WBAL (Sunday Night Football og på kabel-TV) eller WBFF-TV (Thursday Night Football).